cyanic-selkie/wikianc huggingface dataset:
Abinieki
Attīstība
Apmēram pēc nedēļas (vardēm un krupjiem) vai divām trim nedēļām (tritoniem) no olām izšķiļas kāpuri. Pēc ārējā izskata un dzīvesveida tie vairāk atgādina zivis nekā savus vecākus. Kāpuriem, tāpat kā zivīm, ir žaunas un sānu līnijas orgāni, sirds sastāv no divām kamerām un asinis plūst pa vienu asinsrites loku. Augšanas un attīstības laikā ar abinieku kāpuriem notiek lielas izmaiņas: parādās pārskaita ekstremitātes, žaunu elpošanu nomaina plaušu elpošana (kāpuri biežāk uzpeld pie ūdens virsmas), sirds kļūst trīskameraina, un izveidojas otrs asinsrites loks. Izmainās arī ārējais izskats. Varžu un krupju kāpuriem - kurkuļiem pakāpeniski pazūd aste, izmainās galvas un vidukļa forma, attīstās pārskaita kājas. No olu izdēšanas brīža līdz kāpura pārvēršanās (metamorfozes) beigām, kad izveidojies pieaudzis dzīvnieks, paiet aptuveni divi trīs mēneši.
Abinieku izcelšanās
Ciešā saistība ar ūdeni un līdzība ar zivīm agrajās attīstības stadijās norāda uz abinieku izcelšanos no senajām zivīm. Par to liecina arī izmirušo (fosilo) abinieku atliekas, kurām ir līdzība ar tagad dzīvojošiem tritoniem. Senajiem abiniekiem bija vairāk līdzīgu pazīmju ar zivīm, nekā tas ir šīs klases mūsdienu pārstāvjiem. Īpaši liela līdzība vērojama starp senajiem abiniekiem un senajām bārkšspurzivīm. Kā vieniem, tā otriem visu mūžu saglabājas horda. Galvaskausā bija paura orgāna caurums, ādā - zvīņas. Pieņem, ka senie abinieki ir izveidojušies no senajām bārkšspurzivīm pirms apmēram 300 miljoniem gadu. Tajos laikos uz Zemes bija silts un mitrs klimats. Daudzas ūdenstilpes kļuva seklākas, ūdens tajās sasila un kļuva nabadzīgāks ar skābekli. Šādos apstākļos no paaudzes paaudzē biežāk saglabājās tās senās bārkšspurzivis, kuras spēja iznākt no ūdens un elpot atmosfēras gaisu. Ūdens izžūšana vienā ūdenstilpē spieda abinieku senčus pāriet uz citu. Daži no tiem aizkavējās uz sauszemes. Tad tie atrada pietiekami daudz barības un nesastapa konkurentus. Senie abinieki bija pirmie sauszemes mugurkaulnieki uz mūsu planētas, un no tiem cēlās tagad dzīvojošās šīs klases dzīvnieku grupas.
Nozīme dabā
Pieaugušie abinieki pārtiek galvenokārt no dzīvniekiem. Tie iznīcina ārkārtīgi daudz kukaiņu - lauksaimniecības un mežsaimniecības kaitēkļu, kā arī kukaiņus - slimību pārnēsātājus. Daļa abinieku, piemēram, krupji, ir aktīvi krēslā un naktī un iznīcina kailgliemežus un citus kaitēkļus, kuriem nevar piekļūt putni, jo putni ir aktīvi tikai pa dienu. Paši abinieki noder par barību daudziem mugurkaulniekiem - zivīm, rāpuļiem, putniem un dažiem zīdītājiem. Dažās zemēs abinieku, īpaši varžu daudzums nesamērīgi lielās izķeršanas un vides piesārņošanas dēļ ir stipri samazinājies.
Sistemātika
Mūsdienu abinieki iedalās 3 kārtās, kas sugu skaita ziņā ir ļoti nevienādas. Visvairāk ir bezastaino abinieku - Ecaudata jeb Anura, kas izplatīti visos kontinentos. Primitīvākie ir astainie abinieki — Caudata jeb Urodela, kuru tipiskie pārstāvji ir tritoni un salamandras, kas sastopami daudz retāk un izplatīti gandrīz bez izņēmuma tikai ziemeļu puslodē (ap 500 sugu). Trešajā, skaitliski vismazākajā bezkājaino abinieku — Apoda jeb Gymnophiona kārtā ir 10 dzimtas, no kurām pazīstamākās ir tropu cecīlijas, kas acīmredzot ir seno bruņuabinieku pēcteči (ap 170 sugu), kuri saglabājušies līdz mūsdienām, tādēļ ka tie specializējušies racēju dzīves veidam. Pārējās abinieku grupas ir izmirušas.
Abinieku klase (Amphibia)
(†) - izmirušu organismu grupa.
Delta IV 2. pakāpe (4 m)
Delta 4 - 2 (4m) ir nesējraķetes Delta IV otrā pakāpe 4 m diametra versijā. Tā ir gandrīz identiska Delta III otrajai pakāpei, tikai degvielas tvertnes ir pagarinātas. Pakāpe ir apgādāta ar Pratt & Whitney RL-10B-2 dzinēju.
Pakāpe tiek izmantota Delta-4 versijās:
Delta IV 2. pakāpe (5 m)
Delta 4 - 2 (5m) ir nesējraķetes Delta 4 otrā pakāpe 5 m versijā. Tā ir gandrīz identiska Delta II otrajai pakāpei, tikai degvielas tvertnes ir ar lielāku diametru (5 m). Pakāpe ir apgādāta ar Pratt & Whitney RL-10B-2 dzinēju.
Pakāpe tiek izmantota Delta IV versijās:
Nāve (tēls)
Nāve ir dzīvo organismu miršanas personificējums. Tas ar dažādiem apzīmējumiem ir sastopams kultūrās visā pasaulē, piemēram, Drūmais pļāvējs (en) vai Nāves eņģelis Bībelē.
Latviešu mitoloģijā nāves tēls parasti ir Veļu māte, bet lietuviešu mitoloģijā gan nāves, nelaimes dieve ir Giltine (lt), ko attēloja kā sievieti baltā tērpā, kas savus upurus nogalina cērtot ar dzeloni, žņaudzot vai kā citādi.
Izskats
Nāvi tradicionāli apraksta kā skeletveida figūru ar izkapti un melnām drēbēm. Uzskata, ka tā parasti savāc cilvēku dvēseles tiem nomirstot. Nāvi parasti uzskata par neredzamu, tai parādoties tikai cilvēkam mirstot, turklāt katram cilvēkam tā izskatoties citādāk.
Amerika (singls)
Amerika ir vācu grupas Rammstein otrais singls no ceturtā studijas albuma Reise, Reise. Singls izdots.
Videoklips
Videoklipā tiek parodēta amerikāņu astronautu izsēšanās uz mēness, kā arī tiek rādīta Amerikas ietekme uz visu pasauli.
Dziesmu saraksts
Vācijas izdevums
UK Maxi-Single
UK Vinyl-Single
UK DVD-Single
Jevgēņijs Kosmačovs
Jevgēņijs Kosmačovs (dzimis 1988. gada 18. februārī) ir Latvijas futbolists, pussargs. Kopš 2018. gada sezonas Kosmačovs spēlē Vācijas komandas SV Victoria Seelow sastāvā. Latvijas izlasē viņš debitēja 2007. gada februārī nepilnu 19 gadu vecumā, kad aizvadīja 2 spēles pārbaudes turnīrā Kiprā.
Futbolista karjeru sācis Tukuma klubā FK Tukums 2000.
USA-229
USA-229, zināms arī kā NRO L-34, ir ASV militāro pavadoņu pāris. Tie palaisti 2011. gada aprīlī Nacionālā izmeklēšanas biroja vajadzībām.
Pavadoņi tika palaisti 23:38 UTC ar nesējraķeti Atlas V/411 no Vandenberga Gaisa spēku bāzes. Derīgās kravas koda nosaukums bija Odin, bet raķetes — Frigga.
Lai gan kosmiskā aparāta parametri un misijas detaļas oficiāli netiek izpaustas, amatieri novērotāji pamanījuši, ka Atlas V palaidis divus pavadoņus, no kuriem viens oficiāli ir katalogizēts kā kosmiskais atkritums. Analizējot to orbītas parametrus, eksperti secinājuši, ka tie ir radioelektroniskās izlūkošanas sistēmas Naval Ocean Surveillance System pavadoņi, kurus parasti palaiž pāros un uztver kuģu raidītos signālus. USA-229 varētu būt trešās vai pat ceturtās paaudzes NOSS aparāti.
OFDM
OFDM (Orthogonal frequency-division multiplexing) jeb ortogonālā frekvenčdales blīvēšana, citos avotos saukta arī par diskrētu daudztoņu modulāciju (discrete multitone modulation — DMT), ir tehnoloģija, kas jau ir labi pārbaudīta praksē un tiek plaši izmantota DSL un kabeļtelevīzijas tīklos, kā arī ciparu televīzijas apraides nodrošināšanai un 802.11 bezvadu lokālajos tīklos. Tā ir kompleksa modulācijas shēma datu pārraidei, kura balstīta uz frekvenčdalījuma multipleksēšanas metodi, kurā atsevišķus signālus apvieno pārraidīšanai kopējā kanālā, turklāt blakusjoslu nesēji ir savstarpēji ortogonāli (90° relatīvā fāzu nobīde), kas radikāli samazina interferenci starp kanāliem.
Galvenā OFDM priekšrocība, salīdzinot ar vienas nesējfrekvences tehnoloģijām, ir spēja pārraidīt lielāku datu apjomu (augsta spektrālā efektivitāte) pat apgrūtinātos pārraides apstākļos, kā, piemēram, sakaros bez tiešās redzamības, kur signāls tiek spēcīgi kropļots, apliecoties ap šķēršļiem, dēļ daudzceļu interferences (multipath interference) — radioviļņi no raidītāja līdz uztvērējam nokļūst pa vairākiem iespējamajiem ceļiem, kas ir dažāda garuma un līdz ar to prasa dažādus laika intervālus, radot fāzes nobīdi. Tas tiek panākts, izmantojot drošības intervālus ar ciklisko prefiksu (guard interval cyclic prefix).
Friks
Friks var būt:
Boforta skala
Boforta skala ir vēja stipruma skaitlisko vērtību sistēma, kuru Pasaules Meteoroloģijas organizācija pieņēmusi, lai tuvināti novērtētu vēja stiprumu jūrā vai uz sauszemes. Vēja ātrums parasti tiek mērīts 10 metru augstumā virs atklātas virsmas un tad izteikts vērtībās, kas ir no 0 līdz 12 ballēm.
Skalu 1806. gadā izveidoja angļu admirālis Frānsiss Boforts (Francis Beaufort). No 1874. gada tā ir pieņemta starptautiskā izmantošanā. Sākotnēji šajā skalā nebija norādīts vēju ātrums atbilstošajai vērtībai. To pievienoja 1926. gadā.
Valoņu valoda
Valoņu valoda (Walon) ir romāņu valoda, kuru ikdienā aktīvi izmanto aptuveni 10—20% Valonijas (Beļģijas reģiona) iedzīvotāji. Valodas pratēju skaits procentuāli ir daudz lielāks. Valoņu valodu lieto arī dažos ciematos Živē pilsētas apkārtnē Francijas ziemeļos, Ardēnu departamentā, kā arī tā ir izplatīta Grīnbejas pilsētā, Viskonsinas štatā, ASV, kur kompakta valoņvalodīgo kopiena dzīvo kopš 19. gadsimta. Valoņu valoda agrāk bija izplatīta Luksemburgā, bet mūsdienās to šajā valstī tikpat kā vairs nelieto.
SKA (nozīmju atdalīšana)
SKA var būt:
Stīvens Friks
Stīvens Friks (Stephen Nathaniel Frick; dzimis ) ir NASA kosmonauts, Jūras kara flotes lidotājs. 1996. gadā tika uzņemts NASA astronautu kandidātu grupā. 2002. gadā veica pirmo kosmisko lidojumu misijā STS-110 kā kosmoplāna pilots. Otrais lidojums notika 2008. gada februārī misijā STS-122 Atlantis komandiera amatā.
Lohnesa ezera briesmonis
Lohnesa ezera briesmonis jeb Nesija ir leģendārs radījums, kas varētu apdzīvot Lohnesa ezeru Skotijā. Tas ir arī vislabāk zināmais ezera briesmonis pasaulē.
Maskavas CSKA (hokejs)
Maskavas CSKA ir hokeja komanda, kura bāzēta Maskavā, Krievijā. Tā ir nopelniem bagātākā PSRS un Krievijas hokeja komanda. Tā 32 reizes kļuvusi par PSRS čempioni, 20 reizes izcīnījusi Eiropas kausu, kā arī 1991. gadā uzvarēja Špenglera kausa izcīņā.
Tāpat kā pārējās bijušās Krievijas Superlīgas komandas, arī CSKA, sākot ar 2008-09 sezonu, spēlē jaunizveidotajā Kontinentālajā hokeja līgā.
Pašreizējais sastāvs
''Pēdējoreiz atjaunots 2022. gada 22. februārī.''
Rīgas sargi
Sižets
Pirmais pasaules karš ir beidzies. Mārtiņš pēc daudziem gadiem, kas pavadīti karojot svešumā, atgriežas Latvijā pie līgavas Elzas. Viņš nenojauš, ka izšķirīgā cīņa — gan par Elzas sirdi, gan par jaundibināto Latvijas valsti — vēl tikai priekšā. Vācu karaspēks krievu virsnieka Pāvela Bermonta vadībā grasās sagrābt Rīgu, un šķiet, ka vienīgā Latvijas cerība iepretī vācu pārspēkam ir sabiedroto valstu atbalsts. Taču Mārtiņš ar saujiņu drošsirdīgo ir gatavs cīnīties. Rīgas sargu varonība nostiprina ticību Latvijas valstij gan pašu zemē, gan ārvalstīs.
Filmēšanas gaita
Andreja Ēķa producēto filmu uzņēma studija Platforma Filma. Filmas budžets bija 2 197 496 latu, tā kļuva par visu laiku dārgāko Latvijas kinolenti. Lielāko daļu finansējuma veidoja valsts dotācija: 493 000 latu no Nacionālā kinocentra, 100 000 latu no Kultūrkapitāla fonda, 536 611 latu no Rīgas domes. Daļu no līdzekļiem — 100 000 latu — valdība no privatizācijas ieņēmumiem piešķīra speciāli dekorāciju gatavošanai. Tērpu sagatavošana vien izmaksāja 70 000 latu.
Scenārija pamatā bija Andra Kolberga grāmata "Pulkstenis ar atpakaļgaitu". Mainoties Andreja Ēķa un Aigara Graubas prasībām, scenārijs tika vairākkārt pārrakstīts. Līdz 2004. gada oktobrim Kolbergs radīja četrus scenārija variantus, tomēr beigās izstājās no filmas veidošanas. Pēc Kolberga scenārija rakstīšanā piedalījās Valentins Jemeļjanovs, Lisa Eihorne, kā arī paši Ēķis un Grauba. Kā izteicās Andris Kolbergs 2011. gadā, ar gatavo filmu viņš nav apmierināts.
Skatītāju atsaucība
Līdz 2007. gada 4. decembrim filmu noskatījās 96 601 skatītājs, radot 201 904 latu ienākumus. Līdz 2008. gada februāra sākumam skatītāju skaits bija pieaudzis līdz 175 tūkstošiem, kases ieņēmumi bija 328 592,63 lati.
Grāmata
2015. gada novembrī izdota grāmata par filmu un tās tapšanu "Rīgas sargi. Laika stāsti".
Francijas departamenti
Francijas departamenti ir administratīvās vienības, kas atrodas Francijā un tās bijušajās kolonijās. Pēc departamentiem Francijā tiek noteikta galvenokārt pasta kodu un automašīnu reģistrācijas numuru sistēma. Kopumā Francijā un tās aizjūras zemēs ir 101 departaments. Departamenti ir iedalīti 342 apgabalos, kas savukārt ir iedalīti kantonos, un tie — komūnās.
Vecpils ciems
Vecpils ciems var būt:
Luksemburgas futbola izlase
Luksemburgas futbola izlase ir nacionālā futbola komanda, kas pārstāv Luksemburgas valsti starptautiskās futbola sacensībās. Luksemburgas futbola izlasi pārvalda Luksemburgas Futbola federācija. Luksemburgas izlase ir viena no vājākajām Eiropas valstu izlasēm, un tā nekad nav kvalificējusies ne Pasaules, ne Eiropas čempionātu finālturnīriem. Luksemburgas izlase gandrīz iekļuva 1964. gada Eiropas čempionātā, kad izšķirošajā cīņā par iekļūšanu finālturnīrā piekāpās Dānijai ar 0—1.
Sastāvs
Šāds sastās tika izsaukts Pārbaudes spēlei pret Austriju (11.11.2020) un 2020.—2021. gada UEFA Nāciju līgas spēlēm pret Kipru (14.11.2020) un Azerbaidžānu (17.11.2020).
Ohne dich
Ohne dich ir vācu grupas "Rammstein" trešais singls no ceturtā studijas albuma "Reise, Reise". Singls izdots.
Videoklips
Videoklips tika filmēts, no 23. līdz 25. oktobrim, Kauna ielejā un uz Pitcas ielejas ledāja Tirolē, Austrija.
Grupas dalībnieki kāpj kalnā. Tils kāpjot pa klints sienu nenoturas un nokrīt zemē. Viņa draugi piespiedu kārtā amputē viņam apsaldēto kāju, bet pēc tam mirstošo Tilu nes uz kalna virsotni. Pirms nāves Tils no virsotnes aplūko ieleju.
Notariāts
Zvērināti notāri ir valsts amatpersonas, kas pastāv pie apgabaltiesām un sniedz iedzīvotājiem notariālos pakalpojumus kā neatkarīgi, neitrāli fizisko un juridisko personu civilo tiesību un likumisko interešu nodrošinātāji. Zvērināti notāri apliecina dokumenta vai darījuma patiesumu, tam piešķirot publisku ticamību.
Notāriāli apliecināmie darījumi
Valsts ir noteikusi darījumus, kuriem obligāti jābūt notariāli apliecinātiem:
Tiesiskā darījuma forma
Tiesiska darījuma forma ir atkarīga no lietas dalībnieku ieskata, izņemot likumā tieši norādītus gadījumus (CL 1473.pants).
Darījuma formas neievērošana tajos gadījumos, kad formu prasa likums, vai kad līdzēji darījuši no tās atkarīgu sava darījuma spēku, padara pašu darījumu par spēkā neesošu (CL 1475.pants)
Ja darījuma dalībnieki ir vienojušies par darījuma notariālo formu, tad formas neievērošana ne vienmēr izsauc darījuma spēkā neesamību (CL 1489. pants). Tikai tad, ja līdzēji vienojušies, ka darījuma spēks ir atkarīgs no tā ietērpšanas īpašā formā (rakstiskā, apliecinātā vai koroborētā), šīs vienošanās neizpildīšana padara darījumu par spēkā neesošu. Taču, ja līgumu izpildījusi viena vai pat abas puses, tad sekas nosaka Civillikuma 1488.pants. Taču tiesiskie darījumi, kuri saskaņā ar likumu obligāti jānoslēdz pie notāra [..] vienmēr ir jāietver notariālā aktā. Civillikuma 1488.panta noteikumi neattiecas uz šiem līgumiem (SKC – 268/2008).
Valsts noteiktās prasības, atsevišķās jomās ierobežojot darījuma formas izvēli, nav pretrunā privātautonomijas principam. Valstis nosaka paaugstinātas prasības darījuma formai ņemot vērā vairākus kritērijus: iesaistīto personu raksturojums, attiecību nozīmīgums, tiesisko seku būtiskums, sabiedrības intereses (tiesiskais miers, efektīva tiesību realizācija, ticama publiska informācija valsts reģistros, tiesu sistēmas noslodze, efektīva nodokļu iekasēšana u.c.). Latvijā nav, bet Lietuvā, Igaunijā, Vācijā, Beļģijā, Francijā,Grieķijā, Rumānijā, Ukrainā u.c. Eiropas valstīs obligāta notariāla akta forma ir: nekustamā īpašuma atsavināšanas darījumiem; servitūta tiesību nodibināšanas darījumiem; ilgtermiņa nomas līgumiem; kapitālsabiedrību dibināšana līgumiem; kapitālsabiedrību statūtu grozījumiem; kapitālsabiedrību apvienošanas un sadalīšanas līgumiem; kapitālsabiedrību daļu atsavināšanas līgumiem; dāvinājuma līgumiem; reģistrēto partnerattiecību līgumiem; uztura līgumiem (saistīti ar nekustamā īpašuma nodošanu).
Notariālā akta izpratne
Aktus, kurus taisa zvērināts notārs, ierakstot tos aktu grāmatā, sauc par notariāliem aktiem.
Zvērināts notārs īsteno valsts funkciju nodrošināt tiesisko stabilitāti un bezstrīdu raksturu privātpersonu ekonomiskajās attiecībās.
Apliecinot gribas izteikumu, zvērināts notārs taisa notariālo aktu.
Notariālie akti ir publiski dokumenti.
Zvērināts notārs noskaidro notariālā akta dalībnieku gribu un darījuma noteikumus, skaidri un nepārprotami pieraksta personu paziņojumus, iepazīstina dalībniekus ar iespējamām darījuma tiesiskajām sekām, lai likumu nezināšana un pieredzes trūkums netiktu izmantots viņiem par ļaunu.
Zvērināts notārs sniedz paskaidrojumu akta dalībniekiem par darījumam nepieciešamajām tiesu vai iestāžu atļaujām un apstiprinājumiem un par likumiskajām pirmpirkuma tiesībām un to norāda aktā.
Zvērināts notārs nedrīkst taisīt notariālos aktus, kuri aizliegti ar likumu vai kuru saturs ir acīmredzamā pretrunā ar likumiem, kas aizsargā pārvaldes kārtību, sabiedrības tikumību vai personas godu.
Ja zvērinātam notāram rodas šaubas par darījuma atsevišķu noteikumu spēku, viņam tas jādara zināms notariālā akta dalībniekiem un jānorāda notariālajā aktā.
Ja zvērinātam notāram rodas šaubas par darījuma atbilstību likumam, patērētāju tiesību aizsardzības noteikumiem vai dalībnieku patiesajai gribai, viņam šīs šaubas jāapspriež ar darījuma dalībniekiem. Ja darījuma dalībnieki tomēr pastāv uz akta taisīšanu, zvērinātam notāram aktā jāieraksta gan savi paskaidrojumi, gan darījuma dalībnieku šajā sakarā sniegtie paskaidrojumi.
Notariālā akta atbilstības likumam nodrošināšana ir notāra pienākums (SKC– 711/2010).
Notariālais akts jāparaksta zvērināta notāra klātbūtnē.
Notariālā akta oriģināls ir akts, kas ierakstīts notariālo aktu grāmatā.
Par notariālo aktu grāmatā ierakstīto notariālo aktu zvērināts notārs izdod notariāli apliecinātus notariālo aktu grāmatas izrakstus un notariālo aktu norakstus.
Notariālā akta priekšrocības
Priekšrocības, kuras likums piešķir publiskā kārtībā sastādītiem dokumentiem pamatotas uz prezumpciju, ka amatpersonām, kuras piedalās aktu sastādīšanā, nav nekādas intereses kaut ko nepatiesu apliecināt un amatpersonas atbild par nepatiesu apstākļu apliecināšanu.
Publisko aktu priekšrocība ir tāda, ka, ja tā īstums nav apstrīdēts, tad dokumenta saturu nevar apgāzt nedz ar liecinieku liecībām, nedz ar mājas kārtībā sastādītiem dokumentiem.
Ievērojot kārtību, kādā tiek sastādīti notariālie akti, Civilprocesa likuma 178. panta trešajā daļā paredzēts, ka notariālo aktu patiesīgumu nevar apšaubīt. Tos var apstrīdēt, ceļot atsevišķu prasību (SKC-176/2012). Civilprocesa likuma 178. panta trešā daļa: “[..] ceļot atsevišķu prasību, ja paraksts dots vardarbības, draudu vai viltus ietekmē.”
Attiecībā uz notariālā akta izcelsmi pastāv autentiskuma prezumpcija. Tas nozīmē pierādīšanas pienākuma maiņu tam, kurš gribētu apstrīdēt akta pierādījuma spēku. Pati akta pastāvēšana jau ir pierādījums, un aktam kā tādam ir pierādījuma spēks, savukārt privātam dokumentam pierādījuma spēks būs tikai tad, ja puse, pret kuru akts ir vērsts, atzīs savu gribu un parakstu.
Notariālā akta autentiskais raksturs ir pamats ne tikai pierādījuma spēkam, bet arī izpildāmībai Civilprocesa likumā noteiktajā tiesas spriedumu izpildes kārtībā.
Notariālā akta nošķiršana no paraksta īstuma apliecināšanas
No tiesiskā darījuma noslēgšanas notariālā formā atšķiras tie gadījumi, kuros zvērināts notārs apliecina darījuma dalībnieku parakstu īstumu uz darījuma akta. Notariāli akti ir publiski dokumenti, bet dokumenti, uz kuriem apliecināts tikai parakstu īstums, atzīstami par privātiem dokumentiem. Ja notārs apliecina tikai parakstu īstumu darījumā, tad darījumu nevar uzskatīt par noslēgtu notariālā formā. Notārs neatbild par darījuma satura atbilstību likuma prasībām.
Luksemburgas Futbola federācija
Luksemburgas Futbola Federācija (FLF) ir galvenā par futbolu atbildīgā organizācija Luksemburgā. Tā organizē nacionālo futbola čempionātu, Luksemburgas Futbola līgu, kā arī atbild par Luksemburgas futbola izlasi. FLF galvenā mītne atrodas galvaspilsētā Luksemburgā.
Departaments
Departaments var būt:
Dipartimento
Barlineka
Barlineka ir pilsēta Polijas ziemeļrietumos, Rietumpomožes vojevodistē uz austrumiem no Mislibožas.
Pilsēta pirmoreiz minēta 1278. gadā. XV gadsimta pirmajā pusē - Vācu ordeņa kontrolē. Vēsturiski bija Neimarkas novada, vēlāk Brandenburgas sastāvā. Līdz Otrā pasaules kara beigām pilsēta atradās Vācijā, un tās vāciskais nosaukums bija Berlinhene. Pēc Otrā pasaules kara pilsētu piešķīra Polijai, tās vācu iedzīvotāji tika padzīti, bet vietā ieradās poļi no PSRS ieņemtajiem Polijas apgabaliem.
Pasaules čempiona šahā Emanuela Laskera (Emanuel Lasker, 1868 - 1941) un tenisista Marcina Matkovska (Marcin Matkowski, 1981 - ) dzimtā pilsēta.
Rēzekne II
Rēzekne II jeb Rēzekne 2 ir viena no divām Rēzeknes dzelzceļa stacijām. Tā atrodas Rēzeknes pilsētas ziemeļu daļā. No tās kursē dīzeļvilcieni uz Rīgu un Zilupi. 3 km garš savienojošais ceļš savieno Rēzeknes II staciju ar Rēzeknes I staciju un Daugavpils virzienu. Otrs savienojošais ceļš 2 km garumā ved uz Kleperovas blokposteni Kārsavas virzienā. 2 km attālumā Zilupes virzienā atrodas Rēzeknes II A parks, kas ietilpst Rēzeknes II stacijā, taču ir izdalīts kā atsevišķs sadales punkts.
Vēsture
Stacija atklāta 1901. gadā līdz ar dzelzceļa līnijas Ventspils—Maskava posmu no Maskavas līdz Krustpilij. Savienojošais ceļš uz Rēzekni I izbūvēts jau 1899. gadā. Pirmo reizi stacija rekonstruēta 1905.—1906. gadā. Pēc 1940. gada uzbūvēts savienojums ar Kleperovu. Otrā pasaules kara laikā stacijas ēka nopostīta, tagadējā ēka uzbūvēta jau pēc kara padomju laikā.
, attīstot Austrumu—Rietumu dzelzceļa koridoru, tika atklāts Rēzeknes II vagonu pieņemšanas parks (A parks), kura būvniecības izmaksas kopumā bija 10,2 miljoni eiro.
Albānijas karogs
Albānijas karogs (sq) ir viens no Albānijas oficiālajiem valsts simboliem. Pašreizējā veidolā to pieņēma 1992. gada 7. aprīlī. Ērglis ir viens no senajiem albāņu tautas simboliem, ko izsenis izmantojuši savos ģerboņos albāņu augstmaņi. Tas norāda arī uz tautas nosaukumu — «ērgļu tauta».
Divgalvainais ērglis sarkanā laukā ir valsts karogs kopš neatkarības atgūšanas no Osmaņu impērijas 1912. gadā. Starp 1946. un 1992. gadu virs ērgļa bija novietota sarkana zvaigzne ar dzeltenu apmali.
Parafilija
Seksuālā novirze jeb parafilija ir biomedicīnisks termins, ar kuru apzīmē tāda veida dzimumtieksmi, kuras praktizēšana neatbilst sabiedrībā pieņemtajiem cilvēka seksuālās dzīves standartiem. Par seksuālām novirzēm tiek uzskatītas arī visas tās indivīda apzinātās dzimumtieksmes veicinātās darbības, kas apdraud viņa vai to apkārtējo cilvēku veselību vai dzīvību.
Lielākā daļa seksuālo noviržu tiek klasificēta Diagnostikas un statistikas rokasgrāmatā, tomēr ne visas no tām tiek saistītas ar garīgām slimībām, izņemot gadījumus, kad tās var ļoti negatīvi ietekmēt ar parafiliju esošā cilvēka un tam apkārtējo cilvēku dzīvi.
Tas, kas tiek uzskatīts par seksuālu novirzi, laika gaitā var mainīties. Piemēram, agrāk homoseksualitāte pasaulē plaši tika pieskaitīta pie seksuālajām novirzēm, tomēr tagad tā ir normalizēta tāpat kā citi seksuālās orientācijas veidi.
Outlawz
Outlawz (pazīstami arī kā Outlawz Immortalz) ir ASV repa grupa no Monklēras pilsētas Ņūdžersijas štatā. Grupu izveidoja repa ikona Tupaks Šakurs 1995.gadā pēc tam, kad viņu izlaida no cietuma. Outlawz ir populāri kopš viņu parādīšanās 2Pac dziesmā Hit Em Up. Grupas nosaukums ir saīsinājums no frāzes Operating Under Thug Laws As Warriorz ("Darbojas kā cīnītāji zem gangsteru likumiem").
Alžīrijas karogs
Alžīrijas Tautas Demokrātiskās Republikas karogs tika pieņemts 1962. gada 3. jūlijā. Pusmēness un zvaigzne karogā paturēti no Osmaņu impērijas karoga, jo Alžīrija 16.-19. gs. bija tās sastāvā. Zaļā krāsa simbolizē islāmu, sarkanā - brīvību, iespējams, arī sociālismu un baltā - taisnīgumu un godīgumu.
Karogs pirmoreiz tika izmantots 1925. gadā pret frančiem vērstajās demonstrācijās. Līdz Alžīrijas neatkarības pasludināšanai tā lietošana bija stingri aizliegta.
Arizona
Arizona ir viens no Amerikas Savienoto Valstu štatiem, atrodas Dienvidrietumu reģionā. Arizonas galvaspilsēta ir Fīniksa.
Arizona robežojas ar Jūtas, Kalifornijas, Kolorādo, Nevadas un Ņūmeksikas štatu, kā arī ar diviem Meksikas štatiem — Sonoru un Lejaskaliforniju.
Arizonas štatā atrodas interesanti dabas pieminekļi, tai skaitā Lielais kanjons.
Iedzīvotāji
Saskaņā ar ASV tautas skaitīšanas datiem 2020. gada 1. aprīlī štatā dzīvoja 7 158 923 iedzīvotāji, tādējādi Arizona ieņem 14. vietu ASV.
Ilze (personvārds)
Ilze ir Latvijā populārs sieviešu priekšvārds, tas sastopams arī citās valstīs, piemēram, Vācijā. Vārds "Ilze" ir radies no vārda Elizabete, kas cēlies no ebreju אֱלִישֶֽׁבַע (Elišeba), kas nozīmē "mans Dievs ir mans zvērests".
Latvijā vārdadiena šim vārdam ir 27. janvārī.
The Cranberries
The Cranberries bija 1989. gadā izveidota īru rokgrupa, kuras sastāvā bija Doloresa O'Riordana (vokāliste), Noels Hogans (ģitārists), Maikls Hogans (basģitārists) un Fergals Lolers (bundzinieks).
Pēc Doloresas O'Riordanas nāves 2018. gada janvārī, grupa paziņoja, ka izlaidīs savu pēdējo albumu un pārtrauks darbību.
Ziemeļmaķedonijas futbola izlase
Ziemeļmaķedonijas futbola izlase ir nacionālā futbola komanda, kas pārstāv Ziemeļmaķedoniju starptautiskās futbola sacensībās. Ziemeļmaķedonijas futbola izlasi pārvalda Maķedonijas Futbola federācija. Pirmo oficiālo spēli pēc atdalīšanās no Dienvidslāvijas Maķedonijas izlase aizvadīja 1993. gadā pret Slovēnijas izlasi. Pirms neatkarības iegūšanas labākie Maķedonijas futbolisti spēlēja Dienvidslāvijas izlasē. Ziemeļmaķedonijas izlase nekad nav piedalījusies Pasaules kausa finālturnīrā. Eiropas čempionāta finālturnīrā pirmo reizi piedalījās Euro 2020, kas notika 2021. gadā, ieņēma ceturto vietu grupā un nekvalificējās izslēgšanas spēlēm.
Sastāvs
Komandas sastāvs 2020. gada Eiropas čempionāta finālturnīrā. Spēles un gūtie vārti norādīti līdz finālturnīra sākumam.
Alans Poindeksters
Alans Poindeksters (Alan Goodwin "Dex" Poindexter; dzimis, miris ) bija NASA kosmonauts, Jūras kara flotes lidotājs.
Pēc Džordžijas Tehnoloģiju institūta absolvēšanas Poindeksters iestājās Jūras kara flotē, kur dienēja kā lidotājs.
1998. gadā tika uzņemts NASA astronautu kandidātu grupā. 2002. gada decembrī viņš tika apstiprināts par pilotu misijai STS-120, bet pēc Columbia katastrofas šī misija tika atlikta. 2006. gada jūlijā Poindeksters tika apstiprināts par pilotu misijai STS-122.
Pirmais kosmiskais lidojums notika 2008. gada februārī misijā STS-122 Atlantis pilota amatā.
Otrais lidojums notika 2010. gada aprīlī misijā STS-131 kā Discovery komandierim.
Poindeksters NASA atstāja 2010. gadā un atgriezās Jūras kara flotē.
Alans Poindeksters gāja bojā Pensakolabīčā Floridā ūdens motocikla avārijā.
National Security Space Launch
National Security Space Launch (NSSL; agrākais nosaukums Evolved Expendable Launch Vehicle (no en "attīstītā vienreiz izmantojamā nesējraķete") jeb EELV) ir ASV Gaisa spēku nesējraķešu programma. Tā nodrošina ASV Aizsardzības departamenta un ASV valdības kravu nogādāšanu kosmosā.
Programmā ietilpst trīs nesējraķešu grupas dažādās modifikācijās:
Vēsture
Sākotnēji (1990. gadu vidū) Evolved Expendable Launch Vehicle (no en "attīstītā vienreiz izmantojamā nesējraķete") jeb EELV programma tika plānota, lai samazinātu ASV Aizsardzības departamenta starta izmaksas par 25 — 50 procentiem. Bija paredzēts visus militāros startus nodot vienam operatoram, kas izmantotu no tipveida elementiem sastāvošu raķešu saimi, nomainot tobrīd eksistējošās Atlas, Delta un Titan nesējraķešu modifikācijas. Sakarā ar komerciālās kosmosa rūpniecības uzplaukumu 1990. gadu beigās, kad bija paaugstināts pieprasījums kravu nogādāšanai kosmosā, Gaisa Spēki nolēma atbalstīt konkurējošas raķešu saimes, jo komercpieprasījums palīdzētu uzturēt divus kosmisko nesēju piegādātājus. Ja 1980. gadā ASV nodrošināja visu starptautisko komercpavadoņu nogādāšanu orbītā, tad 1990. gadu vidū šī tirgus daļa bija samazinājusies līdz 30 %. ASV vēlējās atgūt zaudētās pozīcijas. Prognozes rādīja, ka komerckravu skaits pieaugs. Par EELV izstrādātājiem tika izvēlēti Lockheed Martin un McDonnell Douglas (vēlāk šo uzņēmumu nopirka Boeing), modernizējot savu nesējraķešu saimes Atlas un Delta.
Gadsimtu mijā kosmiskais uzplaukums noplaka, līdz ar to izmainījās tirgus situācija — kosmisko nesēju operatori konkurences apstākļos bija spiesti samazināt startu cenas, lai iegūtu komerclīgumus. Vēl kāds nepatīkams apstāklis ietekmēja EELV programmu. Sākotnēji 1998. gadā tika noslēgti valsts pasūtījumi: Delta 4 dabūja 19 līgumus, bet Atlas 5 tikai 9. 2003. gada sākumā Gaisa spēki veica izmeklēšanu, kurā atklājās, ka Boeing bija izmantojis negodīgus līdzekļus. Bijušais Lockheed Martin darbinieks bija pārgājis strādāt Boeing, līdzi paņemot arī nozīmīgus dokumentus, kas ļāva Boeing piedāvāt labākus kontrakta nosacījumus nekā konkurents. Par sodu Boeing zaudēja tiesības piedalīties otrajā EELV iepirkumā, kā arī Delta-4 septiņi starti tika nodoti Atlas-5, Gaisa Spēki Lockheed Martin deva atļauju rietumu piekrastē izbūvēt starta laukumu, kā arī piešķīra 3 papildu startus. Boeing, zaudējot valsts pasūtījumus un redzot, ka Delta 4 lielo izmaksu dēļ nebūs konkurētspējīga, atsauca savu EELV nesēju no komerctirgus. Savukārt Lockheed Martin savu Atlas 5 paturēja komerciāli pieejamu.
2010. gadu beigās ASV privātais uzņēmums SpaceX kosmosā palaida vairākas militārās kravas, un 2018. gadā raķete Falcon 9 tika sertificēta EELV programmai.
Īrijas pilsētu uzskaitījums
Šajā uzskaitījumā apkopotas Īrijas pilsētas. Pašlaik Īrijā ir 108 apdzīvotās vietas ar pilsētas statusu (no tām 5 oficiālās pilsētas — city).
National Security Space Launch
Vēsture
2019. gada 1. martā EELV programma oficiāli tika pārdēvēta par National Security Space Launch (no en "Nacionlās drošības kosmosa starts"), jo programmā izmantotās nesējraķetes ir arī vairākkārt izmantojamas.
Īrijas pilsētu uzskaitījums
Saskaņā ar 2001.g. Īrijas pašvaldību likumu pilsēttipa apdzīvotās vietas tiek iedalītas - Cities, Boroughs, un Towns.
Karte
Kartes leģenda:
Rēzekne I
Rēzekne I vai Rēzekne 1 ir viena no divām Rēzeknes dzelzceļa stacijām. Stacijā ir tikai kravas satiksme, jo starptautiskie vilcieni kopš 2015. gada šeit nekursē.
Vēsture
Stacija atklāta 1860. gadā kā dzelzceļa līnijas Pēterburga—Varšava stacija. Tajā bija arī lokomotīvju depo un citas struktūras dzelzceļa apkalpošanai. Par Rēzekni I stacija sākta dēvēt 1901. gadā, lai to varētu atšķirt no dzelzceļa līnijas Ventspils—Maskava stacijas Rēzekne II. 1934. gadā stacija kļuva par gala staciju arī Sitas—Rēzeknes līnijas vilcieniem. Sākotnējā stacijas ēka Otrā pasaules kara laikā iznīcināta, tagadējā ēka uzbūvēta 1950. gadā.
Kopš 2015. gada jūnija caur Rēzekni I vairs nekursē vilciens Viļņa—Sanktpēterburga, bet kopš 2015. gada oktobra sakarā ar novirzīšanu caur Novosokoļņikiem šeit nekursē arī vilciens Rīga—Sanktpēterburga.
Maķedonijas Futbola federācija
Maķedonijas Futbola federācija (FFM) (maķedoniešu val.: Фудбалска Федерација на Македонија) ir galvenā par futbolu atbildīgā organizācija Ziemeļmaķedonijā. Tā organizē nacionālo futbola čempionātu, Ziemeļmaķedonijas 1. līgu, kā arī atbild par Ziemeļmaķedonijas futbola izlasi. Federācija tika dibināta jau 1908. gadā, bet tikai pēc neatkarības iegūšanas 1994. gadā tika uzņemta UEFA un FIFA. FFM galvenā mītne atrodas Skopjē.
Turcijas Grand Prix
Turcijas Grand Prix bija ikgadēja Formula 1 Grand Prix izcīņa. Tā pirmo reizi notika 2005. gadā. Tā norisinājās Stambulas trasē.
Vēl viens skandāls izcēlās pēc 2008. gada GP2 sacīkstes. Uz trases izskrēja divi suņi, no kuriem vienu notrieca Bruno Senna (tādējādi izstājoties no sacīkstes), bet, lai novāktu otru, tika izsaukta drošības mašīna. Iespējams, FIA organizatoriem liks soda sankcijas.
. gada sezonas laikā parādījās baumas, ka Turcijas Grand Prix nenotiks 2012. gadā. 30. jūlijā tika paziņots, ka. gadā Turcijas Grand Prix nenotiks.
Selenīts (minerāls)
Selenīts ir minerāla - ģipša paveids. Selenīts ir kristālisks, caurspīdīgs, ļoti tīrs ģipsis. Diemžēl šis skaistais minerāla paveids ir ļoti mīksts - dzidrās, caurspīdīgās šķautnes viegli ieskrāpēt pat ar nagu (ģipša cietība pēc Mosa skalas ir 2). Ļoti plāni ģipša kristāli ir elastīgi - tos var nedaudz locīt, taču tie viegli lūst.
Selenītu agrāk, pirms stikla plašākas ieviešanas izmantoja, lai pārklātu svētbildes, tai skaitā Sv. Marijas svētbildes - no tā selenīts ieguva nosaukumu Marijas stikls. Šādi to joprojām dēvē Vācijā, Krievijā. Smalki samaltu selenītu agrāk nereti piejauca krāsām, dodot tām labāku mirdzumu.
Selenītu atrod daudzviet pasaulē, tai skaitā Ukrainas rietumu daļā - Podolijā, Anglijas dienvidos, ASV - Oklahomas štatā. Nelieli selenīta gabali (3 - 4 cm) atrodami arī Latvijas ģipša iegulās - piemēram, Sauriešos.
Madlienas pagasts
Madlienas pagasts ir viena no Ogres novada administratīvajām teritorijām tā vidienē, Ogres upes krastos. Robežojas ar sava novada Krapes, Ķeipenes, Lauberes, Meņģeles, Taurupes un Lēdmanes pagastiem un Aizkraukles novada Bebru pagastu.
Daba
Atrodas Viduslatvijas zemienes Viduslatvijas nolaidenumā. Augstākā vieta ir 140 m augstais Kuku kalns.
Vēsture
Vidzemes guberņas Madlienas draudzes novada teritorijā agrāk atradās Ķeipenes, Plāteres, Sila, Lielās, Zādzenes, Lauberes, Vērenes, Meņģeles, Aderkašu, Taurupes, Lakstenes muižu, daļēji arī Suntažu muižas un Ozolmuižas zemes. 18. gadsimtā uz Lielās muižas zemes izveidoja Lielo pagastu, kam 1897. gadā pievienoja Zādzenes un Vērenes muižu pagastus.
1920. gada agrārās reformas gaitā Lielo muižu sadalīja 68 vienībās 1350 ha kopplatībā, Zādzenes muižu sadalīja 62 vienībās 1377 ha kopplatībā, bet Vērenes muižu 67 vienībās 1471 ha kopplatībā. 1925. gadā Lielo pagastu pārdēvēja par Madlienas pagastu. 1935. gadā Rīgas apriņķa Madlienas pagasta platība bija 140 km² un tajā dzīvoja 1550 iedzīvotāji. 1945. gadā pagastā izveidoja Madlienas, Vērenes un Zādzenes ciema padomes, bet pagastu 1949. gadā likvidēja. Madlienas ciemam 1951. gadā pievienoja likvidēto Jaunķeipenes ciemu, 1954. gadā — likvidēto Zādzenes ciemu, 1977. gadā — daļu likvidētā Plāteres ciema. Madlienas ciems ietilpa Ogres apriņķī (1947-1949) un Ogres rajonā (1949-2009), 1990. gadā ciemu reorganizēja par pagastu. 2009. gadā Madlienas pagastu kā administratīvo teritoriju iekļāva Ogres novadā.
Apdzīvotās vietas
Lielākās apdzīvotās vietas ir Madliena (pagasta centrs), Plātere, Vecķeipene, Vērene, Zādzene, Lielāmuiža.
Ģipsis
Ģipsis (no grc (mageirévo) — 'vārīt', atsaucoties uz kalcinēšanu) ir izplatīts, ļoti mīksts minerāls — kalcija sulfāta dihidrāts.
Fizikālās un ķīmiskās īpašības
Ģipsis ir viens no Mosa skalas etaloniem — tas apzīmē cietību 2.
Sildot ģipsi līdz 100—150 °C tas daļēji dehidratējas, izdalot 75% tajā esošā ūdens. Notiek šāda reakcija:
CaSO 4·2H2O + siltums → CaSO 4·½H2O + 1½H2O (tvaiks)
Raksturīgi, ka šī procesa sākumā siltuma enerģija nevis sasilda minerālu, bet gan tiek izmantota ūdens izdalīšanai no tā. Minerāla sasilšana notiek ar zināmu laika nobīdi. Šo ģipša īpatnību izmanto būvniecībā, piemēram, veidojot ugunsdrošas sienas, kas spēj aizkavēt ugunsgrēka izplatīšanos.
Atšķirībā no daudziem citiem minerāliem, kalcinētais ģipsis ūdens klātbūtnē spēj atkal atgūt savu sākotnējo ķīmisko sastāvu.
CaSO 4·½H2O + 1½H2O → CaSO 4·2H2O
Šī reakcija ir eksotermiska. Pateicoties šai īpatnībai, no ģipša var ērti veidot dažādus atlējumus — plātnes, tāfeles krītu, veidnes.
Pilnībā dehidratēts ģipsis tiek saukts par anhidrītu ( CaSO 4) — pastāv arī šāds minerāls. No ģipša anhidrītu var iegūt, to karsējot līdz 180 °C.
Izmantošana
Ģipsim ir ļoti plašs pielietojums jau kopš seniem laikiem. Ģipsi izmanto būvmateriālu ražošanā — apdares plātņu, javu, apmetuma masu ražošanā. Ģipsi izmanto veidņu izgatavošanai, tai skaitā kaulu lūzumu gadījumā ar tā palīdzību tiek fiksēts traumētais loceklis. Ģipsi izmanto zobu pastu, krāsu, atsevišķu pārtikas produktu ražošanā (pārtikas piedeva E 516). Ģipsis ar polimēriem var tikt izmantots kaulu cementēšanai. Kalcinēts ģipsis var palīdzēt sacietināt grunti, tādējādi palīdzot veidot, piemēram, noturīgas būvbedres.
No ģipša iegūtu anhidrītu izmanto kā desikantu — tas reaģē ar atmosfērā esošo ūdeni, tādējādi mazinot atmosfēras mitrumu.
Kolorādo
Kolorādo (en, izrunā: vai ) ir viens no Amerikas Savienoto Valstu 50 štatiem, atrodas rietumu reģionā. Kolorādo administratīvais centrs ir Denvera. Kopš štata gubernators ir Džareds Polis (Jared Polis).
Ģipsis
Izplatība un atradnes
Ģipsis veidojas evaporītiskos nogulumiežos — tas izgulsnējas gan saldūdenī, gan jūras ūdenī, gan arī karstajos avotos. Tuksnešainos apvidos ģipsis var veidot zieda formas kristālu agregātus (tuksneša roze), kurus nereti izmanto dekoratīvos nolūkos. Ģipsis ir ļoti izplatīts minerāls, kuru atrod daudzās pasaules valstīs, tai skaitā Latvijā.
Lielas komerciāla mēroga ģipša atradnes ir šādās valstīs:
Aizvien vairāk ģipša iegūst ar oglēm apkurināmās elektrostacijās, ar kaļķakmens miltu palīdzību attīrot sēru saturošus izmešus — šādi iegūst ļoti tīru ģipsi.
Ģipsis ir arī fosfātu mēslojuma ražošanas blakusprodukts — šādā veidā tiek saražots vairākas reizes vairāk ģipša, nekā to iegūst karjeros. Diemžēl šāds ģipsis nereti satur nevēlamus piejaukumus, tomēr uzskata, ka dabiskā ģipša ieguves rūpniecība nav ieinteresēta konkurencē un cenšas kavēt šī fosfātu mēslojuma ražošanas blakusprodukta ienākšanu tirgū.
2005. gadā no dabiskām raktuvēm ieguva 110 miljonus tonnu ģipša. 43% no šī daudzuma ieguva četrās valstīs — ASV, Irānā, Kanādā un Spānijā.
Ģipsis Latvijā
Latvijā ģipša iegulas ir raksturīgas devona nogulumos — Salaspils svītā. Zemes virsmai tuvāk šīs iegulas atrodas austrumos no Rīgas un vairākās citās Viduslatvijas vietās. Pašlaik aktīvi tiek ekspluatēts ģipša ieguves karjers Sauriešos, agrāk ģipsis tika iegūts arī citās vietās, piemēram Nāves salā pie Daugavas netālu no Daugmales.
Andrjus Mažutis
Andrjus Mažutis (lt; dzimis Mažeiķos, Lietuvā) ir lietuviešu basketbolists, spēlē saspēles vadītāja pozīcijā, Lietuvas basketbola izlases dalībnieks. Pašlaik (2010) pārstāv Turcijas klubu Antaljas "Kepez".
Kopā ar Lietuvas izlasi spēlēja 2009. gada Eiropas čempionātā, kur Lietuva ieguva 11. vietu.
Biogrāfija
Profesionāli basketbolu Mažutis sāka spēlēt 1999. gadā savas dzimtās pilsētas Mažeiķu komandas "Mažeiķu Nafta" sastāvā. Šajā komandā Mažutis spēlēja līdz 2004. gadam. 2004./2005. gada sezonu viņš aizvadīja Azerbaidžānas komandā "Gala", kļūstot par Azerbaidžānas čempionu. Pēc sezonas ārzemēs, nākamos divus gadus viņš pavadīja Lietuvas "Šiauliai" komandā, kuras sastāvā divreiz ieguva 3. vietu LKL, kā arī vienreiz 3. vietu BBL. 2007./2008. gada sezonu Mažutis iesāka Francijas pēc spēka 3. līgas komandā Tulūzas "USA". Pēc pussezonas šajā komandā, viņš atgriezās Lietuvā, kur 2 mēnešus spēlēja Klaipēdas "Neptūnas" rindās. Kopš 2008. gada februāra līdz pat 2009. gadam Mažutis pārstāvēja ASK Rīgu, kuras sastāvā kļuva par Latvijas vicečempionu. 2009. gadā parakstīja līgumu ar BC Donetsk klubu, taču jau 2010. gadā parakstīja līgumu ar Turcijas līgas klubu Antalijos "Kepez".
Plasido Domingo
Hosē Plasido Domingo Embils (es; dzimis Madridē, Spānijā) ir spāņu tenors un diriģents. Pazīstams ar savu daudzpusīgo un spēcīgo balsi. Domingo izpildījis 149 lomām operās. Starp tām bijušas tādas lomas kā Karavadosi operā "Toska", Hofmanis operā "Hofmaņa stāsti", Dons Hosē operā "Karmena", Kanio operā "Pajaci". Īpašu atzinību guvis ar titullomām operās "Otello" un "Simons Bokanegra". 1990. gadā Domingo sāka uzstāties kopā ar vēl diviem tenoriem — Lučāno Pavaroti un Hosē Karerass, kopā izveidojot plašu popularitāti ieguvušo solistu ansambli "Trīs tenori".
Domingo darbojas arī kā operas un koncertuzvedumu diriģents. Viņš bijis Vašingtonas nacionālās operas ģenerāldirektors (1996–2011). No 2017. gada Domingo ir un Losandželosas operas ģenerāldirektors.
Domingo ieguvis deviņas Grammy balvas (pirmā no tām 1971. gadā).
Ārkanzasa
Ārkanzasa (en) ir viens no Amerikas Savienoto Valstu štatiem, atrodas Dienvidu reģionā. Ārkanzasas galvaspilsēta ir Litlroka. Ārkanzasa robežojas ar Luiziānas, Misisipi, Misūri, Oklahomas, Teksasas, Tenesī štatiem.
Pavalsts nosaukums ir jauktas franču un indiāņu izcelsmes un nozīmē "dienvidu vēja [cilts]". Vietējie šo vārdu izrunā, nevis , un savulaik esot pat bijis pretlikumīgi šo vietvārdu izrunāt nepareizi.
Vēsture
Pirmais eiropietis, kurš 16. gadsimta beigās siedza Ārkanzasu, bija spāņu konkistadors Ernando de Soto (Hernando de Soto). 18. gadsimtā štata teritorija ietilpa Francijas pārvaldītajā Luiziānā (La Louisiane). 1803. gadā Franču Luiziānu no Napoleona Francijas iegādājās ASV.
Ārkanzasu uzņēma ASV kā 25. štatu. Štatā bija atļauta verdzība. Pirms ASV pilsoņu kara sākuma Ārkanzasa neiestājās Amerikas Valstu Konfederācijā, tomēr, karam sākoties, izstājās no ASV. Kara laikā štatā notika daudzas nelielas kaujas.
1874. gadā štata galvaspilsētā Litlrokā notika t. s. Brūksa — Bakstera karš (Brooks-Baxter War) — militārs konflikts starp diviem gubernatora amata pretendentiem.
1957. gadā pēc tiesas prāvas Brauns pret Topekas izglītības padomi, Ārkanzasa nokļuva ASV uzmanības centrā, kad štata gubernators Orvels Fobass (Orval Faubus) pavēlēja štata Nacionālajiem gvardiem nepieļaut t. s. Litlrokas devītniekam (deviņiem afroamerikāņiem) apmeklēt vidusskolu baltajiem. ASV prezidents Dvaits Eizenhauers nosūtīja uz Litlroku karavīrus, lai tā eskortētu afroamerikāņus uz skolu.
Raimonds Gabrāns
Raimonds Gabrāns (dzimis Gulbenē) ir bijušais latviešu basketbolists, spēlēja saspēles vadītāja pozīcijā. Pēc karjeras beigām kļuvis par treneri. 2023. gadā vada Nacionālās basketbola līgas vadošo klubu Gulbenes "Buki".
Viņa vecākais brālis Edmunds Gabrāns arī ir bijis profesionāls basketbolists.
Karjera
R. Gabrāns sāka spēlēt basketbolu savā dzimtajā Gulbenē. 17 gadu vecumā viņš sāka spēlēt vietējās Latviajas Basketbola līgas (LBL) komandas Gulbenes "Buki" sastāvā, kurā aizvadīja 5 sezonas, pēdējās no tām viņš kļuva par komandas līderi. Gulbenes komandas sastāvā R. Gabrāns 2002. gadā izcīnīja Latvijas čempionāta bronzas medaļu, kas ir viens no augstākajiem sasniegumiem Gulbenes basketbola vēsturē.
Sākot ar 2006.—2007. gada sezonu R. Gabrāns pārstāvēja BK "Ventspils", ar ko kopā ir LBL čempionātā ieguva 2. un 3. vietu. 2008. gada oktobrī BK Ventspils atteicās no R. Gabrāna pakalpojumiem. Mēneša beigās viņš parakstīja līgumu ar Grieķijas basketbola klubu Egaleo BC. Egaleo BC sastāvā pavadīja visu 2008.—2009. gada sezonu, bet nākamo sezonu viņš aizvadīja citā Grieķijas līgas klubā OFI Irakleio BC.
No 2010. līdz 2011. gadam pārstāvēja BK Valmiera komandu. 2011. gada septembra sākumā noslēdza līgumu ar Kipras klubu Limasolas "Apollon". Tomēr jau 2012. gada vasarā atgriezās LBL klubā BK Valmiera. Vēl vienu sezonu aizvadījis Norvēģijas basketbola līgā, bet tad atgriezās Valmierā, būdams komandas sastāvā arī 2016. gadā, kad Valmiera/Ordo vienīgo reizi vēsturē uzvarēja LBL čempionātā. 2017. gadā noslēdzis karjeru.
R. Gabrāns ir pārstāvējis Latvijas U-18 izlasi 2002. gada Eiropas čempionātā un U-20 izlasi 2004. gada Eiropas čempionātā. 2018. gadā divās spēlēs pārstāvējis arī pieaugušo Latvijas basketbola izlasi.
Līlends Melvins
Līlends Melvins (Leland Devon Melvin; dzimis ) ir NASA kosmonauts, inženieris.
Pirmais lidojums notika 2008. gada februārī misijā STS-122 Atlantis misijas speciālista amatā.
2014. gada februārī Līlends Melvins atstāja NASA.
Andoras karogs
Andoras Firstistes karogs tika pieņemts 1866. gadā. Līdz tam (kopš 1806. gada) karogam bija tikai divas krāsas - dzeltenā un sarkanā, bet, lai uzsvērtu franču ietekmi uz šo Pireneju valsti Napoleons III lika karogam pievienot zilo joslu, kas ir viena no trijām franču karoga krāsām. Dzeltenā un sarkanā ir spāņu krāsas.
Ģerbonī ir mitra, kas attiecināma uz Urhelas biskāpu, trīs stabi saistāmi ar Fuā grāfiem, četri sarkanie stabi ar Kataloniju, bet govis ar Bearnas grāfiem.
Teiču dabas rezervāts
<mapframe text="Teiču dabas rezervāts" width=300 height=300 zoom=10 > { "type": "ExternalData", "service": "geoshape", "ids": "Q16353610" } Teiču dabas rezervāts atrodas Austrumlatvijas zemienē, Madonas, Varakļānu un Jēkabpils novados un iekļauj Teiču purvu un apkārtējos mežus. Rezervāta administrācija atrodas Ļaudonā. Rezervāta platība ir 19 074 ha.
Dibināts 1982. gadā, 1989. gadā iekļauts Eiropas putniem nozīmīgo vietu sarakstā, 1995. gadā Rāmsaras konvencijas starptautiskās nozīmes mitrāju sarakstā. Rezervātā tiek saglabāta Austrumbaltijai raksturīga purva ekosistēma, bagātā putnu valsts, fauna un flora. Teiču rezervāts ietilpst Austrumlatvijas ģeobotāniskajā rajonā.
Dabas un kultūrvēsturiskais mantojums
Teiču dabas rezervātā ir Latvijas lielākais purvs (platība apmēram 19000 ha), ko praktiski nav skārusi cilvēka darbība. Aizsargājamā teritorija ir arī viens no lielākajiem mitro ekosistēmu kompleksiem Baltijā ar rezervāta aizsardzības režīmu. Lielāko daļu aizņem augstais jeb sūnu purvs. Mežs aizņem 3729 ha. Lielāki skujkoku un jaukto mežu nogabali ir tikai ziemeļu daļā. Bez akačiem un lāmām Teiču rezervātā ir 18 ezeri, kas lielāki par 2 ha; lielākie — Kurtavas, Pieslaista un Mindaugas ezers. Tie ir distrofi ezeri — ūdenī daudz organisko vielu, maz minerālvielu.
Zonas
Pašlaik stingrajā zonā tiešas antropogēnās ietekmes praktiski nav. Tā atrodas grūti sasniedzamā purva centrālajā daļā, kur cilvēku apmeklējumi pat izpētes un aizsardzības nolūkā ir reti. Retos gadījumos vietējie iedzīvotāji (pretlikumīgi) to apmeklē ogošanas un makšķerēšanas nolūkā (tas rada ne tikai traucējumus, purvā paliek arī sadzīves atkritumi). Lielāku iespaidu atstāj netiešā antropogēnā ietekme. Te būtiska ir pagātnē radītā nosusināšanas sistēma (grāvji, kanāli, iztaisnotās mazās upes). Lai gan nosusināšanas sistēma Teiču purvā tika veidota krietni mazākā apmērā nekā daudzos citos Latvijas purvos, tā vērtējama kā lielākā ekosistēmas degradējošā darbība pagātnē un turpina ietekmēt purvu un mitros mežus arī tagad. Gadu gaitā nosusināšanas ietekme mazinājusies gan grāvju aizaugšanas, bebru darbības, gan pēdējos gados arī mērķtiecīgas aizsprostu būves rezultātā. Domājams, ka zināmu ietekmi atstāj arī piesārņojums no gaisa. Šīs ietekmes apjoms nav zināms, taču literatūrā (Ellenberg 1993) minēts kā būtisks. Tas veicina purva virskārtas bagātināšanos ar minerālvielām un sekojoši "bagātākus" augšanas apstākļus augājam. Par "trauksmes signālu" var kalpot divi rādītāji:
Visu purvu aptverošās mežaudzes (arī salas, pussalas) vēl 1970. gados bija mežsaimnieciski izmantota teritorija. Līdz ar to mežaudžu īpatsvars rezervātā ir salīdzinoši neliels.